ØLSTRUP-SPILLER: JEG VAR IKKE IMPONERET AF BLÅBJERGS MÅDE AT SPILLE FODBOLD PÅ – LigaBold.dk
Stefan Nielsen, Ølstrup GU-spiller, har fået en snak med Ligabold.dk og her fortæller han blandt andet om, hvad han mener, de evt. burde have gjort anderledes i efteråret.
– Vi holder en lille pause og så starter vi i midten af Januar. Nogle spiller dog lidt indendørs, men det er ikke så mange.
– Synes faktisk der var mange gode hold og folk slog hinanden på kryds og på tværs.
– Efterårets hold må jo være Blåbjerg BK, som var oprykkere og som igen rykkede direkte op – super flot af dem. Jeg var ikke videre imponeret af at se dem spille fodbold, men de formåede altid at hive et resultat med hjem og det er jo i den grad en kvalitet i sig selv. Jeg tror dog de får det svært i serie 1, men hvem ved, måske de også overrasker der. Jeg synes selv vi var dem der ikke levede op til forventningerne, hvis man altså ser på første halvdel af sæsonen. Alt for mange dårlige resultater i kampe vi burde have vundet sten sikkert. Dog fik vi vendt det på hovedet i 2. halvdel af sæsonen hvor vi spillede ganske flot og var dem der hentede flest point (sammen med Grindsted).
– Brugt vores nye formation noget tidligere og ikke taget for let på de kampe hvor vi mødte bundhold. For tit var vi foran og stillede os tilfreds med det resultatet i stedet for at blive ved med at trykke modstanderen i bund og få lukket kampene.